PTT-BCP ลดราคาขายน้ำมันกลุ่มเบนซิน-แก๊สโซฮอล์ 50 สต. มีผลพรุ่งนี้
PTT-BCP ปรับลดราคาขายน้ำมันกลุ่มเบนซิน-แก๊สโซฮอล์ 50 สต./ลิตร ส่วน E85 ลด 30 สต./ลิตร มีผลพรุ่งนี้
21 ส.ค. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ ในอัตรา 50 สตางค์/ลิตร ยกเว้น E85 ที่ปรับลดลง 30 สตางค์/ลิตร โดยให้มีผลตั้งแต่วันพรุ่งนี้ (22 ส.ค.) หลังราคาน้ำมันสำเร็จรูปที่ตลาดสิงคโปร์ปรับลดลง
สำหรับราคาขายปลีกหน้าสถานีบริการน้ำมันในเขตกรุงเทพฯ และปริมณฑล ของปตท.และบางจากฯ ในวันพรุ่งนี้ เป็นดังนี้ เบนซิน 95 ของปตท. อยู่ที่ 33.46 บาท/ลิตร ,แก๊สโซฮอล์ 95 อยู่ที่ 26.90 บาท/ลิตร , แก๊สโซฮอล์ 91 อยู่ที่ 26.08 บาท/ลิตร , E20 อยู่ที่ 24.68 บาท/ลิตร ,E85 อยู่ที่ 21.98 บาท/ลิตร ส่วนดีเซล คงเดิมที่ 22.89 บาท/ลิตร